
DOKTOR SYSHTREMTI DHE APARTAMENTI PESË MIJË LEKË TË VJETRA 

HISTORI E SHKURTËR 1 

I 

Doktor Syshtremti e futi çelësin në vrimën e derës dhe e hapi me kujdes me pesë gishtat e 
dorës së djathtë. Dikujt mund t’i dukej një gjë e çuditshme, sepse do të thoshte se nuk ishte e 
nevojshme që dera të hapej me pesë gishta, sepse çelësi mund të mbahej, madje edhe më mirë, 
vetëm me dy gishta. Mirëpo, faktikisht numri pesë kishte një rëndësi të veçantë për Doktor 
Syshtremtin, sepse në një farë mënyre, për të, ky numër, përfaqësonte atë që përfaqëson numri 
shtatë për hebrentjtë dhe numri tre për të krishterët. Pra, për doktor Syshtremtin, numri pesë ishte 
universi apo perëndia. 

Pacientët e tij, Doktor Syshtremti i shihte si pesëmijëlekësh, njëri më i vjetër tjetri më i ri; 
kështu që e gjithë jeta e tij profesionale si mjek, i kishte shkuar duke bërë krahasimin mes 
pesëmijëlekëshve të nsdryshëm, njëri i thyer pak te cepi, tjetri i ngjitur në mes me pak ngjitës, njëri 
me erë molle, sepse ndonjë grua e kishte ruajtur në arkë, për ndonjë rast urgjence ose siç thuhej 
më shpesh për ndonjë rast nevoje, ndërsa një tjetër pesëmijëlekësh kishte erën e rrobave të vjetra 
ku kishte qëndruar i strukur për një kohë të gjatë, përpara se të përfundonte në duart akullta të 
Syshtremtit. 

Pas mbarimit të punës, Doktor Syshtremti i nxirrte pesëmijëlekshët nga xhepat e tij, i 
sistemonte me shumë kujdes, me shpatullat lart në shenjë krenarie dhe me një buzëqeshje, e cila, 
në plan të parë, dukej joshëse, por në të vërtetë ishte kërcënuese. 

Në një ambient të tillë, zhvillohej jeta profesionale e Doktor Syshtremtit, i cili punonte në 
një institucion që në hyrje të godinës së tij kishte tabelën me shkrimin “Spitali publik”, por falë 
gjenialitetit domethënë falë djallëzisë dhe etjes për para të tij dhe të Syshtremtëve të tjerë, spitali 

në fjalë, siç e thamë edhe pse publik, funksiononte si një “bankë” private, ku arkëtari ishte vetë 
Doktor Syshktremti, ndërsa klientët e kësaj “banke” ishin pacientët e tij, të cilët shumë herë 
shtyheshin njëri me tjetrin pas dere, për t’u futur për të depozituar pesëmijëkëshin e radhës. 

Madje thuhej se nga dëshira për t’u shëruar shpejt ose nga frika se Doktori nuk do t’i 
kushtonte vëmendjen e duhur gjenndjes shëndetësore të pacientit, ndonjë klient nxirrte nga xhepi 
edhe dhjetëmijëlekëshin, por gjithsesi, në përgjithësi, pacientklientët për vizitën te Doktor 
Syshtremti, depozitonin pesëmijëlekëshin. 

Kishte njerëz që pyesnin veten nëse Syshtremti ishte emri i tij i vërtetë, apo ishte thjeshtë 
një pseudonim , por shumica e nuhatnin se ishte një nofkë, e cila, në kuptimin e dytë të saj si fjalë, 
domethënë jo si pseudonim por si organ i trupit, edhe pse shtirej si nofkë buzëqeshëse, faktikisht 
ishte kërcenuese ose maksimumi ishte indiferente, kur ndonjë pacientklient hezitonte të bënte ritin 
e depozitimit të pesëmijëlekëshit. 

Natyrisht, Doktor Syshtremti, për të qënë sa më i rafinuar, kërcënimin ose mosinteresimin 
ndaj pacientit që po vizitonte te zyra e tij, e cila në një farë mënyrë ishte kthyer në një “tempull 
misterioz”, nuk e shprehte vetëm me nofkën, duke tërhequr lëkurën e saj për të nxjerrë dhëmbët 
kërcënues, por e shprehte edhe me sy, duke parë pacientin, siç është ajo shprehja “me bishtin e 
syrit”, që në një farë mënyre po i komunikonte “a nuk e di ti se si funksionon?”, ose duke e parë 
pacientin, me një shikim të çuditshëm, herë me sy të fiksuar e herë me sy të shtrembur, që pak a 
shumë po i thoshte “a ke ardhur të vizitohesh apo je i shëndoshë?” 

Ndërkohë, papritmas, njerëzit që ishin në radhë përpara derës së zyrës së Doktor 
Syshtremtit e kthyen kokën prapa dhe po vështronin, sikur të ishte një perëndi, zonjën Zhgarravina, 
e cila po u kërkonte t’i hapnin rrugën për t’u futur brenda. Zonja Zhgarravina, natyrisht pa trokitur, 
e hapi derën dhe kur po futej brenda, hodhi një shikim përçmues drejt pacientëve të cilët e 
vështronin me një shikim të zbehtë dhe të lodhur, me përjashtim të njërit i cili nuk ngurroi të qeshte 
dhe ndërsa po qeshte, u vu re dhëmbi i tij gjysmë i thyer. 

Zonja Zhgarravina hyri në zyrë dhe e përshëndeti doktor Syshtremtin, të cilit i uroi një ditë 
shumë të begatshme domethënë një ditë me shumë yje, gjë që për shumë njerëz do të dukej 
absurde, sepse yjet nuk shihen ditën, por faktikisht në rastin kon kr et duke qënë se yjet kanë pesë 
cepa ato lidheshin me depozitimin pesëmijëlekësh dhe me fjalën univers. Ndërkohë që zonja 
Zhgarravina po shkonte për t’u ulur te karrigja e saj, Doktor Syshtremti ia ktheu përshëndetjen. 

dhe i tha asaj se edhe ai uronte dhe besonte se edhe dita e sotme, si shumë ditë të tjera, do të ishte 
një ditë e “frytshme”. 

Zonja Zhgarravina u ul në karrige me një shtytje të rëndë dhe nxori dy herë frymën me 
gjithë gojën të hapur, duke ia bërë pffuuu, pffuuu, si të ishte ai tingulli i balenës që dëgjohet kur 
ajo del në sipërfaqen e ujit të oqeaneve. 

Zonja Zhgarravina merrej me regjistrimin e rekomandimeve, kështu që jo më kot i kishin 
vënë një pseudonim të tillë, duke qënë se shkrimi i saj sigurisht që nuk mund të konsiderohej si 
një ndër kaligrafitc më të bukura për t’u parë dhe lexuar. Dikush mund të habitej duke thënë se si 
ishte e mundur që assistentja Zhgarravina dhe Doktor Syshtremti vazhdonin të shkruanin me dorë, 
kur kishte kohë që kishte dalë në përdorim kompjuteri, por natyrisht shkrimet e tyre, edhe pse për 
ca pacientë dukeshin si ca shkronja misterioze, të pakuptueshme si ato shkrimet të njerëzve 
primitivë nëpër shpella, ose si ca zhgarravina qesharake, në të vërtetë zhgarravinat e Syshtremtit 
dhe të asistentes së tij nuk ishin aspak të pakuptimta për ata që i kuptonin, domethënë për mjekët 
e tjerë dhe për farmacistët. 

Moskuptimi i shkrimit të mjekut, në një farë mënyre, e bënte Syshtremtin një autoritet të 
dyfishtë kundrejt pacientit domethënë jo vetëm autoritet shëndetësor por edhe fetar, sepse dihet se 
një pjesë e konsiderueshme e pushtetit të autoriteteve fetare është e bazuar pikërisht te “misteret” 
që paraqiten si krejtësisht të pakuptueshme për popullin e thjeshtë. 

Kur në një mbledhje dikush propozuar që në spitalet publike të gjitha rekomandimet, 
recetat dhe ekzaminimet të mos shkruheshin më me dorë, por vetëm me kompjuter, Doktor 
Syshtremti ishte çuar në këmbë me sytë e kryqëzuar, kishte goditur dyshemenë me shkelm dhe 
kishte thënë se një gjë e tillë nuk duhet të ndodhë kurrë, sepse ajo do të rriste trasparencën 
domethënë do të rriste seriozitetin e profesionit, por mbi të gjitha do të ulte mundësinë e manovrave 
nëpërmjet shkrimeve “misterioze” me dorë, kundrejt atyre pacientëve të cilët do të harronin, nëse 
kështu mund të thuhet, depozitimin pesëmijëlekësh. Plus kësaj, Doktor Syshtremti e kishte 
argumentuar pozicionin e tij duke thënë se sh kr imi i recetave, rekomandimeve dhe analizave me 
kompjuter, do t’i shtynte pacientët që t’i lexonin edhe më shumë këto dokumente gjë që do t’i 
lodhte, sepse dihet se leximi është lodhës, por nga ana tjetër dihet edhe se të sëmurët duhet të jenë 
sa më të relaksuar. Siç mund të kuptohet, Doktor Syshtremti nuk mendonte vetëm për intereset e 
tij, por edhe, nëse kështu mund të thuhet, për “shëndetin” e pacientëve. 

Pasi e pyeti ndihmësen e tij nëse ishin gati, Doktor Syshtremti i tha asaj që të shkonte te 
dera dhe t’u komunikonte pacientëklientëve se tashmë ata mund të futeshin për t’u vizituar, një 
nga një, natyrisht pa radhë, domethënë kush mund të arrinte të futej i pari duke shtyrë me bërryla 
të tjerët. Pas kërkesës së Doktorit, zonja Zhgarravina u çua në këmbë, shkoi te dera duke tundur 
lehtë të pasmet e saj dhe u tha pacientëve se tashmë mund të hynin për t’u vizituar te Doktor 
Syshtremti. 

Kur pacientët hynin për t’u vizituar te Doktor Syshtremti, ai i studionte me kujdes, sepse 
kishte thënë se para së gjithash mjeku duhet të jetë një psikolog që të “studiojë situatën”, 
domethënë nëse për shembull kishte të bënte me një injorant apo me një të sëmurë që siç thuhet 
kishte ndonjë njohuri, por natyrisht dihet se Syshtremti preferonte injorantët. Madje një ditë Doktor 
Syshtremti kishte thënë se nuk e kuptonte se përse njerëzit humbnin kohë nëpër shkolla dhe 
universitete duke studiuar, sepse ishte pikërisht dija ajo që mund ta vinte në vështirësi për 
mashtrimet dhe manipulimet e tij, një teknikë që Syshtremti ishte i “detyruar” ta praktikonte, për 
shkak të hezitimit të ndonjë pacienti për të dhënë pesëmijëlekëshin e radhës. 

Doktor Syshtremti kishte shtuar se ishin pikërisht ata njerëz që mund të dinin diçka, ata që 
mund të kuptonin ndonjë marifet të tij, kurse injorantët i besonin çdo gjë që thoshte, gjë që e bënte 
atë jashtëzakonisht të pushtetshëm dhe në të njëjtën kohë krenar. Madje, nganjëherë i kishin kaluar 
në mendje edhe shprehjet “bekuar qoftë injoranca” dhe “mallkuar qoftë dija”. 

Doktor Syshtremti filloi të vizitonte klientët, po po klientët e tij, sepse, kur dikush e kishte 
pyetur për “taksën” pesëmijëlekëshe, kishte thënë qartë se pacienti nuk ishte gjë tjetër veçse një 
klient. Klientpacienti i parë hyri, nxori pesëmijëlekëshin dhe e la mbi tavolinë. Syshmtemti e mori 
pak si me stil, sikur deshte të thoshte se nuk isha unë që i mora lekët, por ishe ti që m’i dhe. Doktori 
filloi të shihte rekomandimin e mjekut të familjes dhe dokumentet e tjera për të kuptuar më mirë 
pacientin që kishte përpara. Pastaj dokumentet ia kaloi asistentes së tij zonjës Zhagarravina dhe 
vazhdoi ta pyeste pacientin se çfarë shqetësimesh ndiente në trup. Pacienti i tregoi për dhimbjet e 
tij dhe Doktori i shkroi për të bërë ca analiza për të kuptuar më mirë gjendjen. Hyri i dyti, i treti e 
kështu me radhë, pak a shumë riti ishte i ngjashëm: depozitimi i pesëmijëlekëshit (nganjëherë i 
dhjetëmijëlekëshit), regjistrimi i dokumenteve, rekomandimi për të bërë analiza ose interpretimi i 
analizave, lëshimi i ilaçeve, etj. 

Natyrisht, klientpacientët futeshin pa trokitur, por ndodhi që një pacient e prishi krejtësisht 
ritmin misterioz dhe para se te futej brenda bëri një gjë të tmerrshme, trkoiti te dera. Kur vuri re se 


4 



askush nuk i tha të hynte brenda, pacienti trokiti për së dyti, dhe në këtë moment zonja Zhgarravina 
shkoi te dera dhe e nevrikosur i tha se nuk e kuptonte se përse trokiti, duke qënë se trokitja shihej 
si mungesë edukate. Pasi u fut brenda, pacienti i paraqiti dokumentet shëndetësore pa depozituar 
tarifën pesëmijëlekëshe dhe kjo gjë e bëri Doktor Syshtremtin ta shihte të sëmurin sikur t’i thoshte 
se ai në të vërtetë nuk ishte i sëmurë. 

Pikërisht ashtu ndodhi, sepse kur Doktor Syshtremti vërejti se pacienti po shmangte 
“detyrimin”, ai i tha të sëmurit se nuk e kishte kuptuar se përse kishte ardhur pasi ai ishte në një 
gjendje të mirë shëndetësore, por pacienti kishte replikuar duke thënë se si mund të thuhej nëse ai 
ishte i sëmurë apo jo kur nuk ishin bërë analizat dhe në atë moment, kot pa lidhje, Doktor 
Syshtremti kishte thënë se pacienti nuk mund t’i dinte këto gjëra. Gjithashtu, Doktor Syhstremti 
kishte shtuar se mund të shkonte të vizitohej edhe te ndonjë mjek tjetër te spitali publik, por ishte 
shumë e mundur se do merrte një përgjigje të ngjashme, domethënë më këtë ai po nënkuptonte se 
taksa e pesëmijëlekëshit ishte e përgjithësuar. 

Ndërkohë, përpara se pacienti të largohej, kishte ndërhyrë asistentja e Doktor Syshtremtit, 
dhe e kishte pyetur pacientklientin se sa bënin pesë mijë lekë të vjetra plus pesë mijë lekë të vjetra 
dhe pacienti ishte përgjigjur duke thënë se bënin dhjetë mijë. Mirëpo, me një buzëqeshje ironike, 
ajo i kishte thënë se nuk bënin dhjetë mijë, por bënin një apartament. Pacienti kishte reaguar duke 
thënë se nuk e kuptonte se çfarë po thoshte zonja Zhgarravina dhe me këto fjalë ishte larguar nga 
zyra e Doktor Syshtremtit. Natyrisht, nuk ishte e lehtë të kuptohej se çfarë do të thoshte se pesë 
mijë plus pesë mijë bënin një apartament; madje, në plan të parë, dukej edhe pak abrurde që një 
apartment të kushtonte kaq pak, por po të analizohej me kujdes, nuk ishte edhe aq e vështirë për 
t’u kuptuar. 

II 


Doktor Syshtremti kishte filluar të shihte me kohë lajmërime mbi shitjen e apartamenteve, 
sepse tashmë kishte vendosur të blente një apartament të ri, duke qënë se siç e kishte theksuar më 
shumë se një herë, për të, apartamenti nuk kushtonte edhe aq shumë. Kishte ndodhur një herë që 
ishte diskutuar problemi i korrupsionit në institucionet publike, domethënë i privatizimit të shtetit 
dhe Doktor Syshtremti e kishte mbrojtur veten me të gjitha aftësitë e tija. 

Së pari, Doktor Syshtremti kishte thënë se ai nuk detyronte asnjë pacientklient që të jepte 
pesëmijëlekëshin apo dhjetëmijëlekëshin e radhës, por bashkëbiseduesi më të cilin po diskutonte i 
kishte thënë Syshtremtit se në të vërtetë, nëse pacienti nuk do t’i jepte pesëmijëlekëshin mjeku nuk 
do t’i kishte shërbyer ose do t’i kishte shërbyer keq. Mirëpo, Doktor Syshtremti e kishte përsëritur 
arsyetimin e tij duke thënë se gjithsesi, nuk mund thuhej se pacienti ishte i detyruar që të paguante 
“tarifen shtesë”, gjë që e kishte detyruar bashkëbiseduesin që të replikojë duke thënë se si nuk 
mund të quhej një detyrim kur dihet se, i shtryrë nga dhimbjet në trup dhe nga frika se gjendja e 
tij shëndetësore mund të përkeqësohej, i sëmuri ishte i gatshëm të shiste edhe pajisjet e shtëpisë. 
Madje, për të hequr apo ulur dhimbjet nga trupi dhe për të qetësuar psikologjikisht vetveten, i 
sëmuri do të pranonte edhe të hynte borxh. 

Së dyti, në arsyetimin e tij mbrojtës Doktor Syshtremti kishte thënë se gjithsesi bëhej fjalë 
jo për ndonjë shumë të madhe por vetëm për pesë mijë lekë të vjetra, kur dihet se klientët edhe 
kamerierit i lënë ndonjë bakshish. Mirëpo, edhe në këtë rast vetëmbrojtja e Syshtremtit kishte qënë 
shumë e dobët, sepse bashkëbiseduesi i kishte thënë Doktorit se duke qënë se nënshtetasi duhet të 
shkojë në institucione publike për shërbime të të gjitha llojëve, pesë mijë lekë të vjetra për një 
sëmundje e pesë mijë për një tjetër, pesë mijë lekë te një institucion publik e pesë mijë te një tjetër, 
barra i rëndohej shumë më shumë se sa mund të imagjinohej. Plus kësaj, duhet pasur parasysh se 
pacienti duhet të paguajë edhe recetat. Për sa i përket faktit se njerëzit japin bakshishe për 
kamerierët, bashkëbiseduesi i kishte thënë se bakshishi ndaj kamerierit nuk shihej kurrsesi si një 
detyrim, aq e vërtetë sa kamerierit nuk i jepet bakshishi në fillim por në fund të shërbimit. 

Së treti, Doktor Syshtremti kishte thënë se pacientklienti, nëse nuk ishte i kënaqur për 
shërbimin që merrte te i ashtuquajturi Spital publik, mund të shkonte edhe te Spitali privat, por 
edhe në këtë rast arsyetimi mbrojtës i Syshtremtit kishte qënë vërtetë shumë i dobët, sepse 
bashkëbiseduesi i kishte thënë se nuk i takonte mjekut që të vendoste, por i takonte vetë pacientit 
që të vendoste nëse të shkonte në një spital publik apo privat, për të marrë shërbimin shëndetësor. 
Kjo do të thoshte se Doktor Syshtremti, nëse dëshironte mund të fliste për punën e tij, por jo për 
punën dhe vendimet e të tjerëve. 

Së katërti, Doktor Syshtremti kishte thënë se në fund të fundit jemi në një ekonomi tregu, 
kështu që çfarë të keqeje kishte që të detyronte të sëmurët që t’i jepnin atij pesëmijëlekëshin e 
radhës, por faktikisht ky kishte qënë një ndër argumentet më të dobëta të Syshtremtit, sepse 
bashkëbiseduesi i kishte thënë se mjeku po ngatërronte interesin publik me rregullat e ekonomisë 
private, kur dihet qartazi se interesi publik nuk duhet domosdoshmërisht të ndjekë rregullat e 
ekonomisë private. Prandaj, bashkëbiseduesi i kishte thënë mjekut se nëse ai dhe Syshtremtët e 
tjerë dëshironin të vepronin me ligjet e ekonomisë private në institucionet publike, mund të 
braktisnin spitalin publik dhe të hapnin një biznes privat, por jo të bënin të kundërtën domethënë 
ta kthenin insititucionin publik në një insitucion privat. 

Së pesti, Doktor Syshtremti kishte theksuar se përse ai nuk duhej të ushqente korrupsionin 
në aktivitetin e tij professional, kur dihej se në fund të fundit, jo në pak raste, edhe vetë institucionet 
hetuese dhe ligjzbatuese shtetërore, vepronin me një logjikë korruptive të ngjashme. Ndryshe nga 
arsyetimet e tjera, në këtë arsyetim, në një farë mënyre bashkëbiseduesi i kishte dhënë të drejtë 
Doktor Syshtremtit, sepse kishte thënë se një arsyetim i tillë nuk ishte krejtësisht i pabazë. 

Pavarësisht argumenteve që kishte parashtruar bashkëbiseduesi në bisedën mes tyre, 
Doktor Syshtremti vazhdoi projektin e tij për blerjen e një apartmenti. Peshonte e gjykonte me 
kujdes altemativat e ndryshme, gjersa të bindej plotësisht mbi zgjedhjen që do bënte. Natyrisht, 
Syshtremti shqetësohej për vendodhjen, për kohën e ndërtimit dhe për metrat katrore, por jo për 
çmimin, sepse dihej se apartamenti që do blente do t’i kushtonte vetëm pesë mijë lekë të vjetra. 
Dikush mund të dyshonte, që një apartament të kushtonte aq pak, por faktikisht, një gjë e tillë ishte 
plotësisht e vërtetë. 

Pas shumë kërkimesh Doktor Syshtremti e gjeti apartamentin, të cilin nuk ngurroi ta quante 
si apartamentin ideal, por përpara se të shkonte ta blinte, shkoi te një noter që ta pyeste nëse 
apartamenti në fjalë ishte i pashitur, sepse nuk dëshironte që pesëmijëkëshët e të sëmurëve dhe 

mundimi i tij për t’i numëruar të shkonin dëm. Do të ishte tragjikomike që Syshtremti, pas shumë 
padrejtësive që kishte bërë ndaj të sëmurëve, ta pësonte edhe ai duke blerë një apartament që i 
ishte shitur përpara dikujt tjetër. Noteri bëri ca verifikime dhe i tha se me sa arrinte të kuptonte 
apartamenti nuk ishte i shitur. 

Doktor Syshtremti u kthye në shtëpi, hapi thesin me topat pesëmijëlekësh, mori shumën e 
nevojshme dhe u nis për t’u takuar me shitësin e apartamentit. Gjatë rrugës me makinë, të këmbët 
e një ure vuri re një statujë me kokën poshtë dhe këmbët lart. Doktor Syshtremti e ndaloi makinën 
dhe u ul për të parë statujën. Pasi e pau me kujdes, vuri re se ajo ishte statuja e Marksit. Në fillim 
u habit, por pastaj pyeti veten nëse kjo gjë ishte rastësi apo kishte ndonjë domethënie të veçantë. 
Mirëpo, statuja e Marksit me këmbët lart, nuk dukej aspak një rastësi, sepse në një farë mënyre ata 
si Doktor Syshtremti, përfaqësonin Marksin e përmbysur, domethënë jo Marksin komunist po 
Marksin kapitalist. Ata që janë të informuar mbi marksizmin e dinë mirë se marksizmi mund të 
shihet jo vetëm në pikëvshtrimin komunist por edhe në pikëvështrimin kapitalist, domethënë 
mjafton që të pranohet se faktori ekonomik është faktori përcaktues për çdo gjë në jetë. 

Prandaj, natyrisht Doktor Syshtremti dhe Syshtremtët e tjerë janë dishepujt më të mirë të 
marksizmit kapitalist, sepse sipas tyre, shëndetësia publike, arsimit publik, administrata publike, 
drejtësia publike, siguria publike, kultura dhe profesionalizmi janë thjesht një mall që mund të 
blihet nga ai që ka mundësi për të paguar “shtesë”. Thënë ndryshe, për marksistët kapitalistë, jeta 
e njeriut, barazia ligjore dhe merita (sakrificat, përgatitja) joekonomike nuk kanë asnjë vlerë, sepse 
vetëm paraja paska vlerë, me anë të së cilës u bleka çdo gjë dhe kushdo. Këta Syshtremtë i kanë 
nxjerrë kthetrat vdekjeprurëse të interest publik e të meritës joekonomike, dhe do të bëjnë çdo gjë 
që është e mundur në pushtetitn e tyre që faktikisht të privatizojnë çdo institucion publik dhe të 
shtypin pa mëshirë çdo meritë joekonomike. 

Ndërkohë, Doktor Syshtremtit u largua nga statuja e Marksit dhe vazhdoi drejt rrugës për 
të takuar shitësin e apartamentit. Pasi u takuan, bënë të gjitha procedurat për kalimin e pronësisë, 
shitësi mori lekët, i dha çelësat e apartamentit Doktor Syshtremtit dhe i uroi që ta gëzonte. Pas 
fjalëve të shitësit, Doktor Syshtremti e falenderoi për urimin dhe mori rrugën drejt apartamentit, 
me një gëzim të madh saqë me zor arrinte të përmbahej. 

Kur arriti te apartamenti Doktor Syshtremti e futi dorën në xhep, mori çelësat dhe me pesë 
gishtat e dorës e hapi derën e apartamentit. Dora e Doktor Syshtremti ishte e vrazhdë si një dru i 
thatë dhe e ftohtë si akullnajat e antarktidës. Madje, ndonjëherë ishte edhe e pamëshirshme, saqë 

merrte foimën e një pistolete, që në vend që t’i shërbente jetës, i shërbente vdekjes. Natyrisht, ishte 
si një pistoletë me silenciator, në mënyrë që zhurma e saj të ndihej sa më pak, por prapë se prapë, 
në këtë mënyrë, përveç abuzimit, Doktor Syshtremti përdhoste edhe punën e atyre mjekëve të cilët 
u shërbenin të sëmurëve, pa pritur në këmbim ndonjë bakshish, apo siç thuhet ndryshe “një kafe”. 

Gjithsesi, Doktor Syshtremti dhe Syshtremtët e tjerë kishin të drejtë që ndonjëherë të 
guxoinin që dorën e tyre ta kthenin në një pistoletë me sileciator, sepse në fund të fundit mungonte 
një autoritet publik i përshtatshëm, që të kundërshtonte abuzimet e tyre, me seriozitetin e duhur. 

